Hier loop VS-veeboere meeste deur | Netwerk24
Deur Alet van der Walt 16 September 2019 22:56
Buys sê swak vervolging lei daartoe dat veediewe bykans ongehinderd boere se kuddes plunder.
Volgens die pas uitgereikte misdaadstatistieke het veediefstal in die provinsie ’n geringe styging van 0,8% getoon.
Boere se skape word selfs doodgeslaan as hulle nie kan byhou terwyl diewe hulle aanjaag nie.Foto: Verskaf
Die aanmeldsyfer is ongelukkig bloot die aantal klagte wat ingedien is en is geen aanduiding van die geldwaarde of aantal vee wat gesteel is nie.
Willie Clack, voorsitter van die nasionale veediefstalvoorkomingsforum, sê veediefstal kos die land jaarliks R200 miljoen.
Clack sê die aanmeldsyfer vir veediefstal is maar 20%.
Harrismith is die gebied in die Vrystaat waar die meeste veediefstal aangemeld word en vanjaar is 11% meer voorvalle as die vorige jaar hier aangemeld. Veeboere het 213 klagte ingedien vergeleke met verlede jaar se 196.
Ander dorpe in die Oos-Vrystaat waar baie klagte ingedien is of waar veediefstal skerp gestyg het, is:
* Bethlehem met 125 klagte, 4,2% meer as verlede jaar;* Clarens met ’n styging van 130% (13 tot 30 voorvalle); * Clocolan (51%), ’n styging van met 33 tot 51 voorvalle;* Kestell met ’n styging van 59 tot 79 (33%);* Phuthaditjhaba met ’n styging van 77 tot 92 (19%); en* Steynsrus met ’n styging van 67 tot 80 voorvalle (19%).
Bloemspruit by Bloemfontein is een van die min polisiekantore waar in die afgelope boekjaar heelwat minder veediefstal aangemeld is. Dié kantoor spog daarmee dat veediefstal hier met 44% afgeneem het – van 92 tot 51 voorvalle.
Op Bultfontein het veediefstal van 52 tot 64 gestyg (23%), Welkom met 85% van 14 tot 26, en Theunissen met 23% van 44 tot 54.
Ook by Koppies, Kroonstad en die Moakeng-township by Kroonstad het veediefstal gestyg.
By Koppies het veediefstal van 39 tot 67 voorvalle (71%) gestyg, by Kroonstad (6%) van 51 tot 54, en by Maokeng van 19 tot 28 (47%).
Suid-Vrystaatse boere loop ook toenemend onder veediewe deur en talle dorpe het ’n styging in veediefstal ondervind.
Trompsburg se veediefstalsyfers het bykans verdubbel van 21 tot 41 voorvalle (95%), terwyl Rouxville se veediefstal met 67% gestyg het van 21 tot 35 voorvalle en Wepener s’n met 63% van 27 tot 44.
Meer oor: Vrystaat Landbou (Vl) | Dr. Jane Buys | Landbou | Misdaad | Veeboere | Veediefstal
Bruidegom voor oor ‘buffeldiefstal’
Hoë misdaadvlakke onder die loep op Uniondale